Simona Halep a scăpat de Mirra Andreeva
Bucurie peste bucurie pentru Simona Halep! De când a primit verdictul de la Tribunalul de Arbitraj Sportiv (TAS), jucătoarea de tenis are parte numai de vești bune, una după alta!
În prezent, se află pe continentul american pentru turneul de tenis de la Miami, Florida.
Spre bucuria ei, a evitat întâlnirea cu una dintre tinerele speranțe ale tenisului profesionist. Fiind absentă de pe terenul de tenis 17 luni consecutive, n-a avut oportunitatea să studieze noile figuri din circuitul profesionist.
Mirra Andreeva (16 ani, Rusia, locul 38 în clasamentul WTA) a fost nevoită să se retragă de la Miami Open (19 martie – 31 martie). Tânăra rusoaică a renunțat definitiv la turneul de tenis pentru că s-a accidentat la mână.
Până acum, două jucătoare de tenis s-au retras de pe tabloul principal de la Miami Open. Ea și Mayar Sherif (27 de ani, Egipt, locul 70 în clasamentul WTA).
"Bună, tuturor! Vreau să vă anunț că am luat această decizie dificilă de a mă retrage de la Miami. Mereu mi-am dorit să particip la acest turneu grozav, așa că mi-a fost foarte greu să iau decizia de nu juca în acest an.
Mă confrunt cu o tendinită a mânii și trebuie să fiu atentă. Îmi va lua ceva timp să mă recuperez, să-mi recapăt forța și să fiu pregătită pentru sezonul de zgură", a fost mesajul jucătoarei de tenis.
View this post on Instagram
View this post on Instagram
Jaqueline Cristian ar putea fi introdusă pe tabloul principal
Dacă va mai renunța altă sportivă, Jaqueline Cristian (25 de ani, România, locul 82 în clasamentul WTA) va fi introdusă în tablou principal, alături de Sorana Cîrstea, Ana Bogdan și Simona Halep. Vedeta a primit un wild card pentru a putea participa la marele turneu. A ajuns în Miami, Florida de câteva zile.
"Am doar un sparring partner și un fizioterapeut cu mine. Sunt aici, cu mine, băieții și plecăm împreună. Cea mai mare susținere o am de la mama, de la tata și de la fratele meu. Vor veni și ei mai târziu. Vreau să îi am în lojă pe toți.
Nu știu ce o să fie la turneu. Am ceva emoții, e normal, dar mă bucur tare mult că am șansa să mă reîntorc pe teren, acolo unde mă simt cel mai bine. O să vedem cum o să fie la turneu.
Când mi-am făcut bagajul, parcă nici nu mai știam ce trebuie să îmi pun în geantă. E un sentiment plăcut, mai ales după o decizie atât de bună. Toate lucrurile pozitive sunt alături de mine", a spus ea.
View this post on Instagram